SASTANAK PREDSEDNIKA ODBORA ZA SPOLjNE POSLOVE ZEMALjA ČLANICA PARLAMENTARNE DIMENZIJE CENTRALNO-EVROPSKE INICIJATIVE

21. MAJ 2025. GODINE

ZAJEDNIČKA IZJAVA

 Mi, predsednici odbora za spoljne poslove zemalja članica Parlamentarne dimenzije Centralno-evropske inicijative i njihovi predstavnici, okupljeni na sastanku koji je održan 21. maja 2025. godine u Beogradu, verujemo da je ovo samo jedan u nizu sastanaka koji će otvoriti nove mogućnosti za dijalog, saradnju i razvijanje dobrosusedskih odnosa i tešnju međuparlamentarnu saradnju zemalja PD CEI i izjavljujemo:

 1. Saglasni smo da regionalna saradnja u okviru CEI, kao i zalaganje za ubrzani proces evropskih integracija država članica CEI značajno doprinose jačanju regionalne i prekogranične saradnje, promociji dobrosusedskih odnosa i međusobnog poštovanja, ali i boljem razumevanju različitih stavova i usaglašavanju istih kroz kontinuirani dijalog.

 2. Naglašavamo da je važnost saradnje odbora za spolьne poslove države CEЙ pre svega u promovisanju međuparlamentarne saradnje, regionalne saradnje i promociji evropskih vrednosti i demokratskih institucija.

 3. Smatramo da podrška politici ubrzanog proširenja predstavlja pravi put i na tome ćemo insistirati koristeći politička i pravna sredstva koja nam stoje na raspolaganju pružajući podršku dok sve države CEI ne budu članice EU.

 4. Usaglasili smo se kao parlamentarci da, u okviru saradnje i povezivanja država članica unutar CEI, treba da nastavimo sa kontinuiranim zalaganjem za ubrzano proširenje Evropske unije kod naših vlada i institucija EU, kako bi se otvorio put da ceo region CEI bude obuhvaćen jedinstvenim prostorom u kojem se neguje mir, demokratija, poštovanje ljudskih prava, vladavina prava, održivi razvoj i prosperitet.

 5. Složili smo se da je u narednom periodu potrebno temeljeno raditi na daljem jačanju saradnje država CEЙ i povezivanju članica EU i kandidata za članstvo kako bi se stvorili uslovi za proširenje EU na ceo prostor Centralno- evropske inicijative.

 6. Pozdravljamo proklamovanu perspektivu članstva država CEI u Evropskoj uniji i pozivamo da se preduzmu dalji koraci i donesu odgovarajuće odluke koje će članstvo preostalih država CEI učiniti skorim i izvesnim.

 Sastanku su prisustvovali poslanici iz sledećih zemalja: Srbija, Rumunija, Severna Makedonija, Italija, Crna Gora i Moldavija.